Buton
Store norske leksikon,Geografi,Verdens geografi,Asia,Indonesias geografi
Buton er en øy i Indonesia, ved sørøstkysten av Sulawesi (Celebes). Øya har et areal på 4408 kvadratkilometer og hever seg til 1190 meter over havet. Store deler av øya er dekket av regnskog.
Øya har 414 899 innbyggere (2020). Befolkningen er muslimer.Hovedby er Baubau på sørvestkysten, hvor det er en festning (Buton Palace Fortress) fra det 16. århundre. Byen har 159 248 innbyggere (2020). Det er en flyplass ved byen. Næringsvirksomhet Jordbruket omfatter dyrking av mais, hirse, kokosnøtter, sago, tobakk og kaffe. Dessuten drives skogbruk og fiske. Buton har store reserver av naturlig råasfalt. Historie Buton kom under nederlandsk kontroll i 1906. Les mer i Store norske leksikon Indonesia Indonesias geografi Indonesias historie Økonomi og næringsliv i Indonesia